b'\n_START_ARTICLE_\nAZ Alkmaar\n_START_PARAGRAPH_\nAlkmaar Zaanstreek, poznan tudi pod imeni AZ Alkmaar in AZ je nizozemski nogometni klub iz mesta Alkmaar. Klub je bil ustanovljen 10. maja 1967 in igra v Eredivisie, 1. nizozemski nogometni ligi._NEWLINE_AZ Alkmaar je dvakrat osvojil nizozemsko prvenstvo, v sezonah 1980/81 in 2008/09. \xc5\xa0tirikrat pa je osvojil KNVB pokal. Na evropski ravni je bil AZ Alkmaar ve\xc4\x8dkratni udele\xc5\xbeenec Evropske lige, kjer je najbolj\xc5\xa1i rezultat dosegel prav v sezoni 1980/81, ko je postal podprvak. V sezoni 2009/10 pa je bil tudi udele\xc5\xbeenec Lige prvakov, kjer pa je v skupini z Arsenalom, Olympiakosom in Standard Li\xc3\xa8gom osvojil zadnje mesto (4 remiji, 2 poraza)._NEWLINE_Njegov doma\xc4\x8di stadion je AFAS Stadion, ki sprejme 17.023 gledalcev. Barvi dresov sta bela in rde\xc4\x8da. Nadimek nogometa\xc5\xa1ev AZ Alkmaarja je Cheeseheads ("siroglavci"), saj je mesto Alkmaar znano po siru.'